«Høegh Aronde»-forliset

«Høegh Aronde»-forliset inntraff den 21. mars 1963 utenfor vestkysten av Marokko. 19 av et mannskap på 32 omkom.«"Høegh Aronde": Letingen avsluttet», Aftenposten, morgennummeret 29. mars 1963, s. 13. Artikkelen har navn på de reddede, døde og savnede. Forliset skjedde da fartøyet sprang lekk i et lasterom og sank. Skipet seilte for rederiet Leif Höegh & Co i Oslo.

MS «Høegh Aronde» ble bygget i 1945 ved Pennsylvania Shipyards Inc., Beaumont, TX (US)Sjöhistoriska museet "Lastmotorfartyget HÖEGH ARONDE", var på  bruttoregistertonn ( dwt), 15,2 meter bredt og 103,2 meter langt. Skipet het opprinnelig «Rolling Hitch». Skipet ble kjøpt av Fred Olsen Line i 1946 fra U.S. War Shipping Admin. og omdøpt «Bursa». I 1954 ble det solgt til Leif Höegh og omdøpt «Høegh Aronde». Höegh solgte i 1961 skipet til Ocean Transport i Bergen, men befraktet det tilbake.«Høegh gir 15000 til hver av de gifte omkomnes efterlatte», Aftenposten, morgennummeret, 27. mars 1963, s. .

På sin siste tur kom skipet fra Sassandra i Elfenbenskysten og skulle til Valencia i Spania. Det sprang lekk 21. mars utenfor Marokko i posisjon ca. 31.30N/10.45W, nord for Agadir. Det var da lastet med  tonn fosfat og  tonn tømmer. Gibraltar mottok en SOS-melding kl 0112 med «sinking fast, help». Så ble det stille. Skip og fly ble satt inn i en stor leteaksjon og tolv timer senere ble overlevende og døde plukket opp mellom drivende tømmerstokker. Av mannskapet på 32 ble 13 tatt opp i live av det italienske skipet «Vega», det greske «Penelope» og det franske «Joliette». Fire døde ble tatt opp, mens 15 personer forsvant. Førstestyrmannen fortalte at skipet i sterk kuling fikk en alvorlig lekkasje og fikk raskt en slagside på 30–40 grader slik at bare den ene livbåten kunne sjøsettes. Skipet sank etter kort tid.

 Referanser 

 Eksterne lenker 
 M/S Høegh Aronde hos Sjøhistorisk database
 1961 MS Høegh Aronde (BRG547196101) hos skiphistorie.net
 M/S Høegh Aronde (+1963) hos wrecksite.eu

Kategori:Norske sjøulykker
Kategori:Sjøulykker i 1963
Kategori:Artikler i sjøfart-prosjektet